1.1

> *"Ystävät, vielä äsken oli paskanen lokakuu, ja nythän meillä onkin jo joulu." —* Upi
>
>
>

## Juoni

Kaksi miestä valkoisissa haalareissa kaivavat suolla kuoppaa, josta nousee vielä toistaiseksi tuntematon ruumis. Ruumis kuuluu Jaakko Lindenille, joka on kuollut 16 vuotta aiemmin.

Tuula Aaltonen hyppii rantakivikolla ja ottaa ison kiven juurelta peltipurkin, jonka sisällä on rahakätkö. Hän ottaa rahat ja pakkaa ne laukkuunsa.

Kotkan satamassa Löpö suorittaa kuljetuskonttien rahtausta rekan kyytiin. Rekka kuljetetaan Aaltosten omistaman Eagle Transitin varastolle, jossa se puretaan. Rekkaa kuljettaa Hubba-Bubba Mäkelä. Hubbis purkaa kontin yhdessä Tume Muhosen ja Nalle Aaltosen kanssa. Kontissa on laatikoita, jotka sisältävät pienelektroniikkaa, joihin on kätketty huumeampulleja.

Nalle soittaa Tuulalle, joka on kotonaan laittamassa ruokaa tyttärensä Inari Aaltosen kanssa. Nalle kertoo lastin saapuneen ja Tuula ohjeistaa jakamaan lastin kolmeen osaan, joista yhden osan hän itse toimittaa myöhemmin eteenpäin. Tuula, Inari ja Aaltosten vanhin lapsi, Luke Aaltonen, siirtyvät syömään.

Raviradalla Tuula ja eläinlääkäri juttelevat Tuulan hevosten kunnosta. Yksi Tuulan hevosista on ollut kipeänä ja Tuula tiedustelee milloin hevosen saa takaisin radalle. Tuula hyvästelee lääkärin samalla kun paikalle ajaa auto, josta astuu ulos mies. Tuula juttelee miehelle ja kertoo haluavansa tavata jonkun. Hän antaa jonkin paketin miehelle, joka antaa sen autossa istuvalle henkilölle.

Tuula ja Inari lähtevät ajamaan takaisin kotiin, ja Tuula saa puhelimeensa viestin siitä, että hänen miehensä Upi Aaltonen pääsee pois vankilasta. Tuula kertoo asian Inarille, joka innostuu. Tuula lähtee Upia vastaan vankilan porteille, josta he päätyvät hotellihuoneeseen.

Upi ja K-P Järn juttelevat kahviossa. He keskustelevat jonkin asian hoitamisesta. K-Ppoistuu ja Tuula tulee paikalle kyseenalaistaen K-P:n henkilöllisyyden. Upi kertoo tutustuneensa K-P:hen Vantaan vankilassa, josta K-P on päässyt pois ennen Upia. Upi selittää Tuulalle miksi pääsi pois aiemmin ja kysyy bisneksistä. Tuula käskee kysymään Nallelta, sillä Tuula on yrittänyt pysyä pois kuvioista.

Tuula ja Ppi palaavat kotiin, missä Luke sekä Inari ottavat isänsä hyvin vastaan. Upi on onnellinen nähdessään lapsensa taas. Inari haluaa näyttää lemmikkikilpikonnan, Kaapon, Upille. Kun he menevät olohuoneeseen, taustalta kuuluu huutoa ja paljastuu, että Upille on järjestetty tervetuliaisjuhlat.

Perhe vieraineen siirtyy juhlimaan joulua lokakuussa. Tume esittelee Aaltosten perheen tyttöystävälleen Meri Ekholmille. Juhlissa ovat paikalla Aaltosten lisäksi Löpö, Piia, joka on Löpön tyttöystävä, Hubbiksen vaimo Sipe Aaltonen ja heidän lapsensa Make ja Pate. Sipe on Tuulan sisko.

Tuula ja Upi keskustelevat bisneksien hoitamisesta kahdestaan, ja Upi ilmoittaa tulleensa takaisin ja hän ottaa bisnekset taas haltuunsa. Hubbis, Löpö ja Nalle tulevat keskustelemaan Upin kanssa ja Tuula lähtee nukuttamaan lapsia.

Seuraavana päivänä K-P seuraa Hubbiksen liikkeitä sataman varastohallissa. Hubbis on hakemassa naisia kyytiinsä. Paikalla on toinen mies, joka pahoinpitelee yhden naisista, joka on valmiiksi haavoittunut. Hubbis kuljettaa naiset omakotitaloon, jonne K-P seuraa. K-P menee koputtamaan talon oveen, jonka Hubbis tulee avaamaan. Hubbis pyytää K-P:ta poistumaan, sillä taloon ei pääse ilman ajanvarausta. Hubbis pyörittää prostituutiorinkiä.

Upi menee ilmoittautumaan poliisiasemalle ylikonstaapeli Matti Salolle, joka on Upin ehdonalaisvalvoja. Miehet vaihtavat kuulumisia. Salo kertoo tummaihoisen miehen tulleen pahoinpidellyksi Haminan rajalla. Mies oli ollut Veikon Kartanon tiskaaja.

Upi ja Nalle menevät rannalla olevalle rahakätkölle, joka on tyhjä. Upi ihmettelee rahojen puuttumista, koska rahojen olinpaikan tiesivät vain hän, Nalle ja Hubbis. Tämän jälkeen Upi menee tapamaan Ivanovia, joka kertoo, ettei Nalle pystyi hoitamaan seuraavaa lastia yksin. Ivanov on tuomassa elävää lastia Suomeen, mutta Upi ei suostu yhteistyöhön. Ivanov kiristää Upia Jaakon hautapaikalla, jonka Ivanov miehineen on kaivanut auki. Upi ja Nalle lähtevät katsomaan, että ruumis on yhä siellä mutta huomaavat ruumiin puuttuvan.

Upi palaa hallille, jossa he tekevät uutta budjettia. K-P tulee paikalle ja Upi kertoo K-P:n tekevän hommia suoraan hänelle. K-P esittäytyy Tumelle ja kertoo olevansa Göteborgista. Tume kiusaa K-P:ta ruotsalaisen taustan takia, minkä jälkeen Upi lähtee esittelemään K-P:lle paikkoja. Tume lähtee tulliin ja ottaa sieltä matkaansa tullimies Koiviston, jota hän ja Hubbis uhkailevat.

Tuula menee tapaamaan Ilja Volkovia, koska he tekevät yhteistyötä. Mies pyytää Tuulaa ostamaan saaren, josta hän omistaa Venäjän puolella toisen osan. Tuula ei kuitenkaan halua jatkaa yheistyötä, koska Upi on palannut mutta Volkov vaatii Tuulaa jatkamaan. Tuula tekee mitä käsketään ja menee ostamaan suomenpuoleisen maa-alueen. Kauppoja tehdessään hän tapaa saaren suomalaiset omistajat. Tuula juttelee heidän kanssaan tonttiin liittyvistä asioista.

Tume ja Meri ovat piknikillä puistossa. He yrittävät tutustua toisiinsa paremmin, sillä suhde on vasta aluillaan. Meri tiedustelee Tumen töistä mutta mies on vaitonainen asiasta.

Yökerho Makeassa Jan Tikkakoski ottaa valokuvia aasialaistaustaisesta naisesta, joka on tuotu Suomeen laittomasti. Tikkakoski kertoo tuntemattomalle miehelle Upin päässeen ulos vankilasta ja kehottaa tuota lähtemään maasta. Mies pääsee laivalle pakoon, missä K-P ampuu tämän.

Tume keskustelee Hubbiksen kanssa K-P:sta. K-P on aiemmin istunut pahoinpitelystä. He ovat kyselleet K-P:sta mutta kukaan ei tiedä miehestä mitään. Kaksikon epäilykset heräävät. Upi tulee hallille ja jakaa tiimille palkat. Upi jututtaa Hubbista rahakätköllä käymisestä ja Hubbis ei tiedä asiasta mitään.

Upi menee takaisin tapaamaan Ivanovia ja saa tietää Ivanovin kaivaneen ruumiin esiin. Linden on julistettu kuolleeksi 10 vuotta sitten ja Ivanov ei pystyisi todistamaan ruumiin avulla yhtään mitään. Ivanov väittää vastaan hajonneella kallolla ja silminnäkijän lausunnolla. Ivanov ei suostu kertomaan, kuka silminnäkijä on. Upi ei ollut Jaakon kuoleman aikaan paikalla.

Upi palaa kotiin ja he keskustelevat Tuulan kanssa kirjanpidosta, jonka Tuula ja Nalle ovat käyneet yhdessä läpi. Tuula kertoo saaritontista ja sen välittämisestä eteenpäin, mistä Upi kieltäytyy. Tuula haluaa päästä pois Suomesta ja Upi vastustaa. Mies kertoo, että menee vielä muutama vuosi, jonka jälkeen he olisivat rikkaita eikä heidän tarvitsisi muuttaa Suomesta. Upi ehdottaa, että Luke voisi jatkaa firmaa hänen jäljessään.

Tume on menossa Merin luokse mutta Meri ei päästä häntä sisälle vedoten kämppäkaveriinsa ja myöhäiseen ajankohtaan. Tume ajaa pois, minkä jälkeen Meri menee kotiinsa, joka sijaitsee toisessa rapussa. Meri avaa läppärin, jolla on tietoja Upin jengistä, mukaanlukien Tumesta. Koneella on myös tietoja Merin siskosta Satu Virtasesta, joka on kadonnut. Satu on nähty viimeksi Hubbiksen seurassa ja Merin epäilykset heräävät.

## Rooleissa

* Upi Aaltonen — Turkka Mastomäki
* Tuula Aaltonen — Maria Ylipää
* Luke Aaltonen — Aleksi Kaukamo
* Inari Aaltonen — Sara Pehrsson
* Tume — Joonas Saartamo
* Meri Ekholm — Saara Kotkaniemi
* Hubba-Bubba — Ville Keskilä
* Sipe Aaltonen — Maria Järvenhelmi
* Nalle — Pekka Huotari
* Matti Salo — Teemu Aromaa
* K-P — Andreas af Enehielm
* Löpö — Arttu Kapulainen
* Jan Tikkakoski — Pelle Heikkilä
* Piia — Minka Kuustonen
* Ivanov — Kris Gummerus
* Ilja Volkov — Arni Soini
* Tullimies Koivisto — Lauri Nurkse
* Make — Ralf Linnavirta
* Pate — Robin Linnavirta

## Trivia

* Sarjan tapahtumat alkavat lokakuusta 2017. Upi mainitsee kotiin tullessaan olevan lokakuu ja myöhemmin jaksossa Upi kysyy Salolta päivämäärää, joka on 11.10.
* Kun Tuula tapaa saaren suomalaiset omistajat, kauppaa tekevä nainen mainitsee Luken ja Inarin iät. Luke on 15 ja Inari 10.

## Lähteet

haluun vaan sen table of contentin, lähteet on hyvä ja luotettava cmore